**DEMOKRATIA- JA IHMISOIKEUSKASVATUKSEN KEHITTÄMINEN SEKÄ NUORTEN OSALLISUUDEN EDISTÄMINEN (DINO) -KOORDINAATIORYHMÄN ASETTAMINEN**

**Asettaminen**

Oikeusministeriö on tänään asettanut koordinaatioryhmän, joka tukee DINO-koordinaatiohankkeen toteutusta, varmistaa tiedonkulkua eri hankeosioiden ja toimijoiden välillä sekä seuraa valtioneuvoston linjaamien ja hankesuunnitelmassa tarkennettujen toimenpiteiden toteutusta.

**Toimikausi**

Koordinaatioryhmän toimikausi on xx.4.2018-31.12.2019.

**Tausta**

Valtioneuvosto on linjannut vuosille 2017-2019 laadituissa demokratiapoliittisessa toimintaohjelmassa (DPT), kansallisessa perus- ja ihmisoikeustoimintaohjelmassa (PIO) sekä valtakunnallisessa nuorisotyön ja -politiikan ohjelmassa (VANUPO) toimenpiteitä nuorten osallisuuden edistämiseksi sekä demokratia- ja ihmisoikeuskasvatuksen kehittämiseksi osana uusien opetussuunnitelman perusteiden toimeenpanoa.

Linjatut toimenpiteet (suluissa ohjelma, toimenpiteen numero ja vastuutahot):

* Kootaan nykyiset demokra­tia- ja ihmisoikeuskasvatukseen liittyvät materiaalit ja sähköiset osallistumiskanavat esim. Edu.fi-sivustolle (PIO 1.2.2, DPT 6.1.1, OKM, OM, OPH);
* Viestitään ja mark­kinoidaan aineistoja opettajille, jotta heillä olisi paremmat välineet toteuttaa uusissa opetussuunnitelmissa demokratiakasvatuksesta linjattuja tavoitteita (DPT 6.1.1, OKM, OM, OPH);
* Opetushenkilöstölle tarjotaan täydennyskoulutusta, jolla annetaan konkreettisia työkaluja monimuotoisessa työympäristössä toimimiseen, vaikeiden keskusteluiden käymiseen sekä jokaisen nuoren kohtaamiseen (PIO 1.2.1, OKM, OPH, Avit);
* Otetaan käyttöön toiminnallisia malleja, kuten koululaisvaalit, järjestövierailut ja erilaiset teemapäivät, joita voidaan hyödyntää kouluissa ja oppilaitoksissa (DPT 6.1.1, OKM, OM, OPH);
* Kartoitetaan ja tehdään kokeilu siitä, miten koulujen ja järjestöjen yhteistyötä kansalaistoimin­nan ja vapaaehtoistoiminnan opettamiseen ja kannustamiseen voitaisiin vah­vistaa (PIO 1.2.3, DPT 6.1.1, OKM, OM, OPH); kannustetaan yhteistyöhön opetustoimen ja kansalaisjärjestöjen, mukaan lukien poliittisten nuorisojärjestöjen, välillä (VANUPO 3.3, OKM, OM, OPH);
* Kartoitetaan, miten Nuortenideat.fi-palvelu voidaan ottaa käyttöön opetuksessa ja oppilaskuntatoiminnassa sekä kokeillaan sähköisten demokratiapalveluiden käyttöönottoa opetukses­sa ja oppilaskuntatoiminnassa. Kartoituksen ja kokeilujen pohjalta luodaan malli kouluille (PIO 1.2.3, DPT 6.1.1, OKM, OM, OPH);
* Lisätään tietoisuutta nuorten yhdenvertaisista osallistumis- ja vaikuttamismahdollisuuksista sekä niiden toimeenpanosta (VANUPO 3.1, OM);
* Vahvistetaan nuorten yhdenvertaiseen osallisuuteen liittyvää toimintaa (VANUPO 3.1, OKM);
* Hankitaan tutkimusten ja selvitysten avulla ajankohtaista tietoa siitä, millaiset vaikuttamiskeinot ovat nuorten itsensä mielestä kiinnostavimpia ja tuloksellisimpia. (VANUPO 3.1, OKM);
* Parannetaan viranomaisten osaamista nuorten kuulemisessa (ml. säädöstausta, kuulemisen menetelmät, digitaalisuus ja sähköisten demokratiapalvelujen käyttö sekä kehittäminen) (VANUPO 3.2, OM).

Koordinaatiohankkeen tavoitteena on koota yhteen ja koordinoida valtioneuvoston linjaamia toimenpiteitä demokratia- ja ihmisoikeuskasvatuksen kehittämiseksi ja nuorten osallisuuden edistämiseksi. Tavoitteena on edistää eri hankeosioiden välistä tiedonkulkua ja toimijoiden verkostoitumista sekä seurata toimenpiteiden toteutusta ja raportoida niiden etenemisestä valtioneuvoston tasolla. Koordinaatiohankkeeseen sisältyvien hankeosioiden tarkemmat tavoitteet kuvataan tämän suunnitelman kohdassa 2.

**Tavoitteet ja tehtävät**

Koordinaatioryhmän tehtävänä on tukea DINO-koordinaatiohankkeen toteutusta, varmistaa tiedonkulku eri hankeosioiden ja toimijoiden välillä sekä seurata valtioneuvoston linjaamien ja hankesuunnitelmassa tarkennettujen toimenpiteiden toteutusta. Hankesuunnitelma on tämän asettamispäätöksen liitteenä.

**Kokoonpano**

Koordinaatioryhmän kokoonpano on seuraava:

Puheenjohtaja:

johtaja Johanna Suurpää, oikeusministeriö

Jäsenet (varajäsenet suluissa):

asiantuntija Liisa Männistö (erityisasiantuntija Panu Artemjeff), oikeusministeriö

NN, Opetus- ja kulttuuriministeriö, Nuoriso- ja liikuntapolitiikan osasto

NN, Opetus- ja kulttuuriministeriö, Yleissivistävän koulutuksen ja varhaiskasvatuksen osasto

NN, Opetushallitus

NN, Ihmisoikeuskeskus

NN, Valtion nuorisoneuvosto

NN, Historian ja yhteiskuntaopin opettajien liitto HYOL ry

Koordinaatioryhmä kuulee työssään nuorisoalan osaamiskeskusten ja muiden eri hankeosioissa mukana olevien toimijoiden edustajia sekä muita tarvittavia asiantuntijatahoja.

**Tasa-arvon toteutuminen kokoonpanossa**

Nimeämispyynnössä pyydettiin huomioimaan laki naisten ja miesten välisestä tasa-arvosta (609/1986) nimeämällä sekä nais- että miesehdokas. Koordinaatioryhmän kokoonpano [vastaa/ei vastaa] kyseisen lain vaatimuksia. Nimeämisessä on huomioitu koordinaatioryhmässä edustettujen tahojen oma toive jäsenestä ja varajäsenestä.

**Kustannukset**

Koordinaatioryhmä hoitaa tehtävänsä virkatyönä. Koordinaatioryhmän jäsenille ei makseta kokouspalkkioita. Kokouksiin liittyvät matkakustannukset voidaan korvata kulloinkin voimassa olevan valtion matkustussäännön mukaisesti. Mahdollisten asiantuntijapalkkioiden korvaamisesta päätetään erikseen.

Kansliapäällikkö Sami Manninen

Neuvotteleva virkamies Niklas Wilhelmsson

LIITTEET Koordinaatiohankkeen hankesuunnitelma

JAKELU Koordinaatioryhmän puheenjohtaja, jäsenet ja varajäsenet

TIEDOKSI Oikeusministeriö

* kansliapäällikkö
* viestintäjohtaja
* demokratia-, kieli- ja perusoikeusasioiden yksikkö
* hankerekisteri / Hankeikkuna

Opetus- ja kulttuuriministeriö

Opetushallitus

Ihmisoikeuskeskus

Valtion nuorisoneuvosto

Historian ja yhteiskuntaopin opettajien liitto HYOL ry

Nuorten Akatemia ry

Suomen Nuorisoyhteistyö – Allianssi ry

Föreningen Luckan rf

Osaamiskeskus Koordinaatti

Digitaalisen nuorisotyön osaamiskeskus Verke